Henare PeeniPEENI HENARE (Labour—Tāmaki Makaurau): Tēnā koe e Te Māngai o Te Whare. Papā te whatitiri hikohiko te uira kahukura ki te rangi. He aitū ka riri ka rongo mai ka hē ko Ngungunu ko Ngangana ko Apārangi. Ko te titi o te rua ko te tao whakawahine ko te tao o te tupuna a Hineamaru tihei wā mauri ora!" Kāti ake rā e te iwi kua tae tātau! I te ata nei i tuku īnoi tātau ki tō tātau kaihanga kia toro mai i tōna ringa manaaki tōna ringa atawhai ki runga i a tātau me te mahara anō ki a rātau kua ngaro atu ki Te Pō. E Ngāruahine e koutou e ōku karanga maha haere mai rā koutou haere mai rā koutou haere mai rā koutou! Pīkauria mai e koutou ngā aituā maha kei runga i a koutou ngā aituā maha o te wā nei o ngā rā kua pahure ake. Kua wahaina mai e Te Minita ētahi o tātau kua riro atu ki Te Pō. Kāti rātau kua whetūrangitia haere atu rā koutou ki Te Pūtahitanganui-ā-Rēhua ki te huihuinga o te kahurangi ki te oti atu. Kua takahia atu rā koutou i te ara whānui i takahia ai a Māui ki Te Pō ki Te Anu-mātao ki Rarohenga koutou o Te Pō e moe e moe e moe! Kia whakahokia mai ngā rārangi kōrero ki te tāhūhū o tō tātau Whare haere mai haere mai haere mai! Kua roa rawa koutou e takahi ana i tēnei huarahi. Kua kōrero mai Te Minita mō ngā tāngata kua pā nei te ringa ki ngā mahi e tutuki nei i tēnei rā. I kapo ake ahau i te ingoa i wahaina e Te Minita o tōku whaea kei roto i a koutou a Christine. E tika ana e mihi atu e tangi atu. I tērā atu pānuitanga i kōrero atu ahau mō te wā i a au e tupu ana ki roto i te kāinga. Ko ngā pepa katoa kei runga i ngā pātū o tō mātau whare e kīia nei ko ngā kōrero o Ngāruahine ko ngā take a Ngāruahine ko ngā hītori a Ngāruahine. Ahakoa kei Te Tai Tokerau au i tupu mai nō reira ka hoki atu ngā mahara ki ngā wā i haere ai mātau ki roto i a koutou ko tēnei take ko tēnei kaupapa te mea i karanga nei i a mātau kāti kua tae mai. E huri tū atu ki a koe e te pāpā e Mahara e tika ana e mihi atu ana au ki a koe me ō tāua mātua ō tāua tūpuna i noho mai ki roto i ngā tūru o tēnei Whare tā te mea i tīmata ai ngā kōrero o tēnei kaupapa mai i taua wā tae noa mai ki tēnei wā. E Te Minita i kite atu ahau i ngā māka i hoatu ki a koe ki roto i ngā rangi kua pahure ake nei. E tika ana e mihi atu ana au ki a koe mō ngā mahi nunui kua oti i a koe ki roto i ngā tau. I te rā nei ka tutuki anō tēnei Whare i ngā moemoeā i ngā mahi nui i mahia e koe e tātau Te Iwi Māori anā me ngā āpiha kua wahaina mai e koe. Ngā āpiha puta noa ki roto i tō tari ki roto i te Tari o Te Minita Whanake i ngā Take Māori ngā tari katoa. Kua wahaina mai e koe i te mema tawhito a Rick Barker e tika ana me mihi atu au ki a ia kāti ka waihona atu ngā mihi ki konā. Kua roa rawa tō tātau noho ki roto i ngā mahi o te rā nei kāre e kore ka haere tonu ngā mihi ka haere tonu ngā mihi. Kua kōrero mai nā Te Minita mō te rahi o te pūtea ka hoatu ki a Ngāruahine ka mihi atu ahau. Rawa au mō te tū i taku ihu ki tērā rahi pūtea kāhore. E tika ana tana kōrero. Me aro atu ngā whakaaro me te titiro ki ngā tau kei mua i a tātau mō ngā uri whakatupu ka noho mai ki runga rā me ngā uri whakatupu kei te kāinga e noho ana. Ko reira te oranga o tāua Te Iwi Māori ko reira te oranga mō Ngāruahine ko reira te oranga mō ngāi tātau katoa. Hoinō tāku atu ki Te Iwi ahakoa tēnei hōnore nui ahakoa te tutukitanga o tēnei pire ko tāku atu ki a tātau—me tito i ngā waiata me tuhia i ngā pao me hakaina e tātau i ngā haka ka kore tātau e wareware. Ka kore tātau e wareware i te takahanga mai o Ngāruahine ki roto i ngā tau tae noa mai ki tēnei wā. Kia kaua ngā uri whakatupu e wareware ki ngā ingoa i hinga atu ki Te Pō i ngā ingoa i pā te ringa ki runga i ēnei mahi nō reira kia kaha rā koutou! Mahara ake ana au ki ngā kōrero a tōku tupuna a Tā Hemi kua roa rawa ā kua tawhiti kē tō koutou haerenga mai i te kore e haere tonu. He nui rawa ō koutou mahi ki te kore e mahi nui tonu. Me kaua koutou otirā tātau e pōhēhē he nui ngā mahi kei mua i a koutou. I kite atu ahau i ngā matakitetanga i te mahere o Ngāruahine ki runga i te ipurangi ō koutou hiahia ō koutou wawata ō koutou momoeā he nui ngā mahi kai mua i a koutou. Nō reira kia kaha rā koutou ki roto i ngā whāinga kei mua i a koutou. Kia kaha rā koutou ki te pupuru i ngā maharatanga o ngā mahi i tutukina i a koutou me ngā mahi ō rātou mā kua ngaro atu ki Te Pō kāti tēnā koutou. Tētahi o ngā whakaaro o ngā whakaritenga o te pire ka whakaritea nei i te wā hononga ki waenganui i Te Iwi o Ngāruahine me ngā tari Kāwanatanga. He mea pai tēnā. Tautoko mārika ana au i te whakatau a Te Minita arā ko te nuinga o te wā ko te tirohanga ko te kaikiri a Te Pākehā ēngari ka ora mai anō a Aotearoa whānui mehemea ka whai reo ka whai wahanga tāua Te Māori ki runga i ngā mahi katoa me ngā nekehanga katoa e haere ake nei. Kua kite tātau ki roto i ngā mahi tatūnga kerēme tatūnga take Tiriti anā ko te mahi ngātahi me Te Papa Atawhai kia whakahokia mai i ngā wāhi tapu i ngā whenua o ngā mātua o ngā tūpuna ki roto i ngā mahi whakahaere a Te Iwi. Ka mihi atu ahau ki tērā tūāhuatanga. Anā ko ngā wāhi whenua kei roto o Ngāruahine i tēnei wā kei a rātau ngā kōrero mō Te Kohinga mō Te Ngutu o Te Manu mō Waipakari mō ngā wāhi whenua kei roto i a rātau. Nō reira e tika ana me whai wāhanga a Ngāruahine ki roto i ngā mahi whakarite i ngā mahi whakatū mahere mō aua wāhi katoa. Nō reira ka mihi atu ahau ki tērā atu āhuatanga me tērā atu ki te taha o te pūtea e kīia nei ko te right of first refusal. Ki roto i ngā tau e 2 i a au e noho ana ki roto i tēnei tūru ka kite atu ahau i te whanaketanga o tēnei tikanga a te ture nei arā ko te right of first refusal. Pai te kite atu ki roto i tēnei pire kua whakapakari ake. Kua whanake anō tēnei tū āhuatanga ki roto i te pire kei mua i te aroaro o Te Whare i te rā nei. He mea pai tēnā. Kia kaua e hoki atu anō te kurī ki te kai i tana ruaki! Kia kaua anō te tiro whakamuri ki ngā hē i tutuki nei ki roto i tēnei Whare e herea nei i ngā mokopuna me ngā uri whakatupu ā taihoa ake nei. Kāti kua tata pau te wā ki a au mō tēnei take. Hoinō tāku e mīharo ana! E manawanui ana nā runga i te taenga o ōku ake o Ngāruahine o Taranaki Whānui ki roto i tō tātau Whare. I mua i taku urunga mai ki roto i Te Whare i te rā nei i kōrero atu ahau ki tōku pāpā nei ki a Mahara Okeroa me te kī atu mangū pai tō tātau Whare i te rā nei! Kāti ka rongo i te wairua o Te Māori tēnā koutou e Ngāruahine tēnā koutou katoa![Thank you Mr Assistant Speaker. "The thunder crashes the lightning flashes a rainbow adorns the sky. An angry calamity is heard that troubles Ngungunu Ngangana Apārangi. It is the nipple of the pit the opening spear of womanhood and of the ancestress Hineamaru behold the breath of life!" And so people we have made it! We offered prayers this morning to our creator to extend his caring and kind hand upon us and also remembered those lost to the void. To you Ngāruahine to my many callings welcome indeed come forth come hither to you collectively! Bring forth the many many deaths that are upon you of the moment and from past days and some of us who have gone to the void were borne here by the Minister. And so to them and to you collectively who have become immortalised in the heavens go forth and depart to the great confluence of Rehua to the gathering of the illustrious for all time. You have walked the great path that Māui traversed on the void to the chilling cold to the place where the spirits of the dead are to you collectively of the void sleep rest slumber on! I bring back the lines of the contribution to the ridgepole of our House and so welcome welcome welcome! You have travelled this path for a very long time. The Minister for Treaty of Waitangi Negotiations has told us about the people whose hands were involved in the tasks that concluded this process today. I pick up the name that the Minister brought forth my Aunty Christine amongst you. How apt I acknowledge and grieve her. In that other reading I spoke about my upbringing back home. All the papers that were on the walls of our house were what are referred to now as being the stories and matters about Ngāruahine and about the history of Ngāruahine. Even though I grew up in the Far North and so the thoughts must go back to the times we travelled amongst you this matter this policy was the thing that called us and so you have arrived. I turn and face you fatherly figure Mahara. It is apt that I acknowledge you and our fathers and forefathers who sat in the seats of this House because the discussions about this matter began in those times right down to this very moment. Minister I saw the figures that were given to you during the past days. It is apt that I commend you for all the great work you accomplished during the years. Today this House has again realised the dreams the great work you did we the Māori people did and the officials that you brought along officials from throughout your department the Ministry of Māori Development and all the other departments. You brought along the former member Rick Barker. It is appropriate that I acknowledge him and so I leave the acknowledgments there. We have sat through today's proceedings for a long time and undoubtedly acknowledgments will continue. That Minister has spoken about the size of the funding given to Ngāruahine—I applaud him for that. I would never turn up my nose to that large amount of funding—never. What he has stated is correct. Thoughts and outlook must focus on the future before us and upon the coming generations in addition to the younger ones living at home. That is where the well-being is for us of Māoridom of Ngāruahine that is where it is for us all. Mine to the people regardless of this great honour and the settlement of this bill mine to us is this: let us compose songs ditties and perform our posture dances so we do not forget it and the time it took Ngāruahine over the years to this moment so that generations to come will not forget the names of those who fell to the void and of those who had a hand in these tasks so go hard! I recall the words of my grandfather Sir James: it has been a long time and you have travelled such a long way from nothing and continue to do so. You have done much and still continue to do much more. You indeed all of us must never assume that there is a lot of work ahead of you collectively. I saw the visions on the internet about Ngāruahine's plan in regard to your needs aspirations and dreams. There is much work ahead of you. So work hard through the objectives that are before you. Be really strong in storing the work you completed and the work done by those who are lost to the void enough of that well done.One of the thoughts about the provisions of the bill was about a partnership between the tribe of Ngāruahine and Government agencies. That is a good thing. I wholeheartedly endorse the ruling of the Minister most of the time but there is the Pākehā perception of racism. However the whole country will benefit if we Māori have a voice and a part to play in all operations and facets currently. We have seen it at work in settlements and Treaty matters and working there in partnership with the Department of Conservation in terms of returning sacred sites and lands belonging to the fathers and forefathers and in operations run by the tribe. I applaud that kind of situation. And we see it there as well in the lands that belong to Ngāruahine currently. They have the commentaries about Te Kohinga Te Ngutu o Te Manu Waipakari and parcels of land they own. And so it is only right that Ngāruahine be involved in the decision-making process in setting up strategic plans and in all those kinds of things. And so I doff my hat to that kind of situation and to that one too on the side of funding alluded to as the right of first refusal. In the past 2 years since I occupied this seat I have seen the development of this legal procedure of this law namely the right of first refusal. It is good to see that it has been strengthened even further. This kind of situation has been developed again in this bill before the House today. That is a great thing. The dog must never be allowed to consume its vomit! The wrongs that were determined in the past in this House should never be revisited to encumber the grandchildren and generations to come. And so in conclusion the time for me in relation to this matter has nearly expired. All I can say is: admirable! I am dedicated because of the arrival of my own ones of Ngāruahine and of greater Taranaki into this House of ours. Before I came into the House today I spoke with my uncle here Mahara Okeroa and said to him that our House is nice and dark today! And so I feel the Māori spirit well done Ngāruahine and my appreciation to us all!]"